แรงซื้อหุ้น “แบงก์” ประคอง SET ปิดบวก 1 จุด มูลค่าซื้อขายเบาบาง 4.8 หมื่นลบ.
แรงซื้อหุ้น "แบงก์" ประคอง SET ปิดบวก 1 จุด มูลค่าซื้อขายเบาบาง 4.8 หมื่นลบ. โดยดัชนีปิดตลาดวันนี้ ที่ระดับ 1,722.48 จุด บวก 0.84 จุด หรือ 0.05% มูลค่าการซื้อขาย 4.79 หมื่นล้านบาท
9 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,722.48 จุด บวก 0.84 จุด หรือ 0.05% มูลค่าการซื้อขาย 4.79 หมื่นล้านบาท
10 หุ้นดันดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้รีบาวด์ขึ้นรับแรงหนุนจากหุ้นกลุ่มแบงก์ ซึ่งบางตัวยัง Laggard ว่าตลาดฯ ขณะที่ได้รับแรงกดดันจากหุ้นในกลุ่มพลังงานภายหลังจากราคาน้ำมันปรับตัวลง
โดยสัปดาห์หน้าจะเป็นช่วงโค้งสุดท้ายในการประกาศผลประกอบการของบริษัทจดทะเบียน ซึ่งเมื่อเสร็จสิ้นแล้วตลาดฯ อาจจะหันไปมองประเด็นสงครามการค้าระหว่างสหรัฐฯ และจีนต่อไป หากการเจรจาเรื่องนี้ยังไม่ชัดเจนก็มีโอกาสที่หุ้นจะถูก Take Profit ออกมาบ้าง ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ
ทั้งนี้ ปัจจัยที่ยังต้องติดตามความคืบหน้าเป็นเรื่องสงครามการค้า และการทยอยประกาศงบฯ รวมถึงตัวเลขอัตราเงินเฟ้อ (CPI) ของสหรัฐฯที่จะต้องติดตามในวันพรุ่งนี้
ส่วนแนวโน้มการลงทุนในวันพรุ่งนี้ (10 ส.ค.)  คาดว่าตลาดฯ คงจะแกว่งไซด์เวย์ โดยโอกาสปรับตัวขึ้นอาจจำกัดจากความกังวลสงครามการค้า พร้อมให้แนวรับ 1,715 จุด ส่วนแนวต้าน 1,740 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCB มูลค่าการซื้อขาย 2,749.47 ล้านบาท ปิดที่ 147.50 บาท เพิ่มขึ้น  4.50 บาท
PTT มูลค่าการซื้อขาย 2,665.60 ล้านบาท ปิดที่  52.50 บาท ลดลง   0.50 บาท
PTTGC มูลค่าการซื้อขาย 1,893.74 ล้านบาท ปิดที่  83.75 บาท ลดลง   0.25 บาท
CPALL มูลค่าการซื้อขาย 1,535.00 ล้านบาท ปิดที่  74.00 บาท เพิ่มขึ้น  0.25 บาท
KBANK มูลค่าการซื้อขาย 1,494.77 ล้านบาท ปิดที่ 217.00 บาท เพิ่มขึ้น  1.00 บาท